[{"text_idx": "#000002", "text": "Niguliste projekti eskiis. KOKO arhitektid"}, {"text_idx": "#000004", "text": "Alanud aasta toob Eesti Kunstimuuseumisse uusi tuuli nii muuseumi uuendamise kui ka rahvusvahelise kunstimaastiku kontekstis. Suurim projekt on Niguliste muuseumkiriku torni renoveerimine ning lifti ja vaateplatvormi va\u0308ljaehitus. Kogu aasta va\u0308ltel avatakse muuseumi viies filiaalis kokku 14 na\u0308itust, sealhulgas uuendatakse ka pu\u0308siekspositsioone. Na\u0308ituste teemadering ulatub Baltikumi kunstipa\u0308randist ja\u0308tkusuutliku disaini ja uudsete materjalideni."}, {"text_idx": "#000005", "text": "Jaanuaris alanud u\u0308mberehituste ka\u0308igus Niguliste kirikus laiendatakse va\u0308ljapanekut ja luuakse ku\u0308lastajatele vo\u0303imalus so\u0303ita klaasliftiga 50 meetri ko\u0303rgusele torni va\u0308ljaarendavatele vaateplatvormile. Ko\u0303ige suurejoonelisemad to\u0308o\u0308d ho\u0303lmavadki klaaslifti ehitust, mis la\u0308bi nelja korruse viib ku\u0308lastajad vaatekorrusele, kus avatakse praegu puitluukidega suletud aknad ja avaneb panoraamvaade vanalinnale. Torni teisele korrusele on plaanitud kirikukelli ja torni ajalugu tutvustav va\u0308ljapanek. Samuti eksponeeritakse torni vahekorruse 16-meetrist paekiviseina, mis vo\u0303imaldab kiriku ajalugu inimestele la\u0308hemale tuua. Vahekorrustele ehitatakse ka ku\u0308ttesu\u0308steemid, et teoseid niiskuse ja kliimako\u0303ikumiste eest kaitsta."}, {"text_idx": "#000006", "text": "Niguliste suure saali po\u0303hjaosas paiknev Va\u0308ike kabel saab lisakorruse, kuhu tuleb keskaegsete ja varauusaegsete puuskulptuuride va\u0308ljapanek. Ehitusto\u0308o\u0308de ka\u0308igus avatakse ajalooline portaal ning trepika\u0308ik. Eesti Kunstimuuseumi peadirektor Sirje Helme on veendunud, et vaateplatvormist ja uuendatud liftiga tornist saab to\u0303mbenumber nii kohalike kui ka turistide jaoks. \u201cTorni ja vaateplatvormi avamine ku\u0308lastajatele on olnud meil plaanis juba va\u0308ga pikka aega. Meie soov on luua nii tallinlastele kui ka ku\u0308lalistele erakordne vo\u0303imalus imetleda meie kaunist vanalinna linnulennult ja samas tajuda vana arhitektuuri hingust ja va\u0308ge. Niguliste pikihoones avatakse ka taastatud kabel ning kogu ruum saab uue ekspositsiooni,\u201d kirjeldas Sirje Helme."}, {"text_idx": "#000007", "text": "Ka\u0308esoleva aasta ko\u0303ige suurejoonelisem na\u0308itus on \u201cteamLab. Ho\u0303ljuvad o\u0303ied igavikumeres\u201d, mis avatakse aasta lo\u0303pus Kumu suures saalis. 2001. aastal asutatud teamLab on rahvusvaheline ja interdistsiplinaarne kunstikollektiiv, kes digitehnoloogia abiga uurib inimese ja teda u\u0308mbritseva maailma vahelisi suhteid, kus kunst kaotab selged piirid. Lo\u0303putuis igavikumere laineis ho\u0303ljuvates o\u0303ites kordub aina uuesti elu ringka\u0308ik. Ma\u0308rtsis avatakse Kumus na\u0308itus \u201cMo\u0303tlevad pildid. kontseptuaalne kunst Moskvast ja Baltikumist\u201d, mille fookuses on 1970.-1980. aastatel No\u0303ukogude Liidus su\u0308ndinud kontseptuaalne kunst, mis oli dialoogis toonase elukeskkonnaga. Suur osa teoseid pa\u0308rineb USAst Norton ja Nancy Dodge\u2019i kogust Zimmerli Kunstimuuseumis Rutgersi U\u0308likooli juures."}, {"text_idx": "#000008", "text": "Uuendused leiavad aset ka Kadrioru kunstimuuseumis: ku\u0308lastajatele avatakse uues formaadis skulptuurihoidla, ta\u0308nu millele saab senisest po\u0303hjalikuma sissevaate ka skulptuuride korrashoiu ja konserveerimise protsessi. Jaanuarist on juba avatud va\u0308liskunsti kogu skulptuuride na\u0308itus \u201cAvama\u0308ng skulptuurile\u201d, kus saab na\u0308ha ka mitmeid seni avalikkusele eksponeerimata olnud teoseid. Na\u0308ituse eksponaadid on muuseumi pu\u0308siva\u0308ljapaneku saalides, samuti lossi vestibu\u0308u\u0308lis."}, {"text_idx": "#000009", "text": "Pu\u0308siekspositsiooni va\u0308rskendatakse ka ka\u0308esoleval aastal 25. su\u0308nnipa\u0308eva ta\u0308histavas Mikkeli muuseumis, kus fookus on idamaade keraamikal. Mikkeli muuseumis asub Eestis ainulaadne Hiina ja Jaapani portselani kollektsioon, mis ho\u0303lmab ligi pooltsadat eset Johannes Mikkeli kogust."}, {"text_idx": "#000010", "text": "Adamson-Ericu muuseum keskendub ta\u0308navu disainile: aprillis avatakse na\u0308itus kaasaegsetest ja ja\u0308tkusuutlikest materjalidest ja disainist ning su\u0308gisel saavad moehuvilised tutvuda legendaarsete ka\u0308ekottide ja tuntud moebra\u0308ndide toodangu ajalooga na\u0308itusel \u201cAlati moes. Ka\u0308ekottide sada aastat\u201d."}, {"text_idx": "#000014", "text": "Kohalikud ingerisoomlased peavad Padisel tantsu- ja laulupidu"}, {"text_idx": "#000018", "text": "Kuvame oma lehtedel reklaame ja reklaamilinke. Kasutame Google'i reklaamimissu\u0308steemi ja oleme seotud sidusprogrammidega. Me ei halda ko\u0303iki sellel saidil kuvatavaid reklaame, kuid andke meile teada, kui arvate, et meie saidil on sobimatut reklaami."}]